Súradnice: 42°03′00″S 24°33′00″V﻿ / ﻿42,0499992°S 24,5499992°V﻿ / 42.0499992; 24.5499992

**Peruštica** (bulh. Перущица) je mesto (od roku 1969) ležiace v južnom Bulharsku v Plovdivskej oblasti, pričom je centrom a jediným sídlom rovnomenného okresu.

Poloha
------

Peruštica leží na okraji Hornotráckej nížiny na severnom úpätí západorodopského horského chrbta Černatica (bulh. Чернатица) v nadmorskej výške približne 225 m n. m.. Nachádza sa 23 kilometrov juhozápadne od Plovdivu. Priama vzdušná vzdialenosť od hlavného mesta Sofia je 123,3 km.

Vývoj počtu obyvateľov
----------------------

| Rok | Počet obyvateľov |
| --- | --- |
| 1946 | 5983 |
| 1979 | 5875 |
| 2011 | 5058 |
| 2013 | 4960 |
| 2020 | 5162 |

Dejiny
------

Územie mesta je obývané nepretržite už od obdobia staroveku, čo dokazujú archeologické nálezy ako z obdobia Trákov, tak z obdobia Starovekého Ríma a stredoveku. V období bulharského národného obrodenia bola Peruštica významným osvetovým obrodeneckým strediskom. Peruštica je známa ako staré revolučné sídlo so slávnou účasťou v Aprílovom povstaní. Revolučný výbor bol v meste založený priamo Vasilom Levským a obyvatelia Peruštice sa v povstaní zúčastnili masovo. Po potlačení povstania však bolo mesto vypálené a stovky preživších obyvateľov, vrátane vodcov povstania, bolo ubitých. Obyvatelia Peruštice sa aktívne účastnili aj Septembrového povstania v roku 1923 a v priebehu druhej svetovej vojny sa z miestnych obyvateľov rekrutovalo množstvo partizánov pôsobiacich v antifašistickom odboji v rokoch 1941 – 1944. V roku 1959 bola k Peruštici pripojená neďaleká dedina *Pastuša* (bulh. Пастуша), ktorá je aj v súčasnosti oddelene ležiacou štvrťou dnešného mesta. V roku 1969 získala Peruštica štatút mesta a v roku 1998 sa stala administratívnym centrom novovzniknutého okresu.

Hospodárstvo
------------

Mesto je predovšetkým významnym ovocinárskym a vinárskym centrom centrálneho južného Bulharska. Významný je aj chov hospodárskych zvierat, pestovanie zeleniny a citrusov v oranžériách. Okrem to je Peruštica známa výrobou elektrických spotrebičov a konzervárskym priemyslom.

Pamiatky a zaujímavosti
-----------------------

Najvýznamnejšou pamiatkoou je tzv. historický chrám svätého Michala archanjela, z roku 1848 v ktorom bolo v priebehu aprílového povstania v roku 1878 zabitých 347 bulharských obyvateľov mesta. Dalšími významnými pamiatkami sú Chrám svätého Atanáza, alebo Danovova škola ležiaca blízko pri chráme svätého Michala. V meste sa taktiež nachádza historické múzeum, budova komunitného centra „Prosveta" a viacero pamätníkov.

Južne od mesta sa nachádzajú zvyšky pevnosti Peristica. Severovýchodne od Peruštice, medzi mestom a oddelene ležiacou štvrťou Pastuša sa nachádza významná pamiatka v podobe zvyškov ranokresťanského tzv. Červeného chrámu. Na pahorku *Vlasevica* (bulh. Власевица) nad mestom sa nachádza hojne navštevovaný tzv. *Pamätník troch pokolení* (bulh. Паметник на трите поколения – *Pametnik na trite pokolenija*) a v blízkosti neho menší *Pamätník zabitých parlamentárov* (bulh. Паметник на убитите парламентьори – *Pametnik na ubitite parlamenťori*).

### Horský turizmus

Peruštica je dôležitým centrom s možnosťami ubytovania pre turistov v tejto časti pohoria Rodopy. Je východzím bodom pre výstup k horským chatám *Vărchovărch* (bulh. Върховърх) a *Brianovštica* (bulh. Бряновщица), ktoré ležia južne od mesta.

Infraštruktúra
--------------

Mesto má pravidelné autobusové spojenie s mestami Plovdiv a Stambolijski. Autobusy sú jediná forma verejného dopravného spojenia s mestom. Najbližšia železničná stanica sa nachádza v meste Stambolijski.

Významné osobnosti
------------------

* Petăr Bonev – revolucionár, jeden z vodcov aprílového povstania v roku 1878
* Spas Ginov – obchodník, obrodenec a revolucionár, účastník aprílového povstania v roku 1878
* Dimităr Gičev – politik, rolnícky líder

Zaujímavosti
------------

* Mesto Peruštica predstavuje v Bulharsku jeden zo symbolov Aprílového povstania.
* Oficiálny sviatok mesta sa slávi 9. mája.

Galéria
-------

* pohľad na Perušticu zo severovýchodupohľad na Perušticu zo severovýchodu
* pohľad na Perušticu zvrchupohľad na Perušticu zvrchu
* pohľad na západnú časť Perušticepohľad na západnú časť Peruštice
* pri vjazde do mesta zo severupri vjazde do mesta zo severu
* v centre mestav centre mesta
* v centre mesta – Danovova škola a historický chrám svätého Michala archanjelav centre mesta – Danovova škola a historický chrám svätého Michala archanjela
* pohľad na budovy komunitného centra a radnice v centre mestapohľad na budovy komunitného centra a radnice v centre mesta
* pohľad na budovu Danovovej školypohľad na budovu Danovovej školy
* pohľad na budovu historického múzeapohľad na budovu historického múzea
* pohľad na historický chrám svätého Michala archanjelapohľad na historický chrám svätého Michala archanjela
* pohľad na Chrám svätého Atanázapohľad na Chrám svätého Atanáza
* v Perušticiv Peruštici
* v Perušticiv Peruštici
* v Perušticiv Peruštici
* v Perušticiv Peruštici
* Červený chrám nachádzajúci sa severovýchodne od mestaČervený chrám nachádzajúci sa severovýchodne od mesta
* Rodopy pri PerušticiRodopy pri Peruštici
* Rodopy pri PerušticiRodopy pri Peruštici

Referencie
----------

1. ↑
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29  KIRADŽIEV, Svetlin. Enciklopedičen geografski rečnik na Bălgarija. Sofia: Iztok-Zapad. 2013. 628 s. ISBN 6191521421. S. 405 – 406. (po bulharsky)
3. 1 2 3 4 5 6 7 8 9 10 11 12 13 14 15 16  MIČEV Nikolaj; MICHAJLOV, Cvetko; VAPCAROV, Ivan; KIRADŽIEV, Svetlin. Geografski rečnik na Bălgarija. Sofia : Izdatelstvo "Nauka i izkuzstvo". 1980. 564 s. ISBN 9532672611. S. 363 – 364. (po bulharsky)
4. 1 2 3 4 5 6 7 8 9 10 11 12 13 14 15  KĂNČEV, Kănčo; BONEV, Bončo. Bălgarija – pătevoditel. Stará Zagora : Domino EOOD. 312 s. ISBN 9789546511706. S. 223 – 224. (bulharsky)
5. 1 2 3 4 5 6 7 8 9 10 11 12 13  BENKOVSKA, Miroslava; PANGELOV, Bojko. Regionalna enciklopedija na Bălgarija : Plovdiv i Plovdivska oblast. Sofia : Knigoizdatelska kăšta "Trud"; TL "Konsult". 2009. 298 s. ISBN 9789545288807. S. 41 – 42. (po bulharsky)
6. 1 2 3  perushtitsa.bg
7. 1 2 3  bg.guide-bulgaria.com
8. ↑  www.grao.bg
9. ↑  https://opoznai.bg

Iné projekty
------------

Commons
* Spolupracuj na Commons Commons ponúka multimediálne súbory na tému **Peruštica (mesto)**